Die wêreld in foto’s – 3 Januarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Windaanwyser in Innsbruck, Oostenryk, wys hoe sterk die wind is. (Foto: Kerstin Joensson, AP) ŉ Ligte vliegtuig lê onderstebo nadat ŉ rukwind dit omgewaai het in Buochs in Switserland. Groot dele van Switserland gaan tans onder die storm Burglind gebuk wat met sterk winde en reën gepaardgaan. (Foto: Urs Flueeler, AP) Steierwerk het inmekaargetuimel vanweë ŉ sterk windstorm in Parys in Frankryk. (Foto: Thibault Carnus, AP) Sterk winde en stormweer veroorsaak groot golwe in die see by Blackpool in Engeland. (Foto: Peter Byrne, AP) Mense loop in die straat terwyl dit sneeu in die stad Xiangyang in China se Hubei-provinsie. (Foto: An Fubin, Xinhua)